Lisa 10. Üleminekutuppa paigutatud isikute viibimise eeskirjad.

**§ 1**

1. Üleminekutuppa paigutatud isikut informeeritakse koheselt:

**1)**  tema õiguste ja kohustuste kohta, tutvustades talle käesolevaid eeskirju. Üleminekutuppa vastu võetud isik kinnitab, et on tutvunud nende eeskirjadega, allkirjastades lehe üleminekutoas viibimise eeskirjadega;

**2)**  üleminekutoa varustamise kohta seireseadmetega, sealhulgas seadmetega, mida kasutatakse pildi jälgimiseks ja salvestamiseks – juhul, kui need on paigaldatud.

2. Isik võib üleminekutoas viibida mitte kauem kui 6 tundi alates tema tuppa paigutamise hetkest.

3. Poola keelt mitte valdavale isikule, kes on üleminekutuppa toodud, antakse võimalus suhelda üleminekutoas viibimisega seotud küsimustes tõlgi vahendusel.

4. Juhul, kui kontakt üleminekutuppa toodud isikuga on tema teadvuse häirete tõttu raskendatud, tuleb lõikes 1 nimetatud toiminguid teostada pärast sellest kohustusest loobumise põhjuse lakkamist.

5. Kui kinnipeetava teadvuse häiretest põhjustatud raskendatud kontakti tõttu ei olnud võimalik talle selgitada kinnipidamisega seotud õigusi, mis tulenevad Poola Vabariigi kriminaalmenetluse seadustikust või muudest seadustest, tuleb talle neid selgitada pärast seda, kui selle kohustuse täitmisest loobumise põhjus on lakanud. Kinnipeetud isik kinnitab Isiku kinnipidamise protokolli allkirjastamisega, et on oma õigustega tutvunud.

**§ 2** [[1]](#endnote-1)

1. Üleminekutuppa paigutatud isik esitab oma ees- ja perekonnanime, isa nime, sünnikuupäeva ja -koha, teabe elu- või viibimiskoha ning tervisliku seisundi kohta.

2. Üleminekutuppa vastu võetud ja sinna paigutatud isiku puhul teostatakse turvakontrolli.

**§ 3**

1. § 2 lg 2 nimetatud turvakontrolli käigus leitud ja äravõetud esemed kantakse hoiukviitungile koos nende individuaalsete tunnuste äramärkimisega. Hoiukviitungile kirjutavad alla üleminekutuppa võetav isik ja politseinik, kes pani kviitungil loetletud esemed hoiule.

2. Üleminekutuppa võetava isiku keeldumine või suutmatus allakirja anda pannakse kirja hoiukviitungile, osutades selle tegevuse juures osalevale teisele politseinikule, mida kinnitab tema poolt antud allkiri.

3. [[2]](#endnote-2) *(kehtetuks tunnistatud)*

4.[[3]](#endnote-3) § 2 lg 2 mainitud turvakontrolli käigus leitud ja äravõetud esemeid ei tohi üle anda üleminekutuppa paigutatud isikule.

**§ 4** Üleminekutuppa paigutatud isik kasutab tema üle järelevalvet teostava politseiniku poolt osutatud kohta, kusjuures:

**1)**  eri soost isikud paigutatakse eraldi;

**2)**  kainenemise eesmärgil toimetatud isikud paigutatakse eraldi kainetest isikutest;

**3)**  alla 18-aastaseid isikud paigutatakse eraldi täiskasvanutesst.

**§ 5** Üleminekutuppa paigutatud isikut teavitatakse järgmistest kohustustest:

**1)**  järgida käesolevaid eeskirju;

**2)**  täita tema üle järelevalvet teostava politseiniku korraldusi;

**3)**  järgida ühiselu reegleid;

**4)**  hoolitseda isikliku hügieeni ja üleminekutoa puhtuse eest;

**5)**  kasutada üleminekutoa sisustust kooskõlas selle otstarbega;

**6)**  teavitada viivitamata politseinikku ohtudest inimeste elule või tervisele, ruumi sisustuse hävitamisest või muust ohtlike tagajärgedega sündmusest.

**§ 6** Üleminekutuppa paigutatud isik kasutab oma riideid, aluspesu ja jalatseid.

**§ 7** Üleminekutuppa paigutatud isikule tagatakse:

**1)**  arstiabi kasutamise võimalus;

**2)**  sanitaarseadmete ja isikliku hügieeni tagamiseks vajalike pesuvahendite kasutamine;

**3)** suitsetamise võimalus selleks ettenähtud kohtades vastavalt määrusele tubakatoodete üksikasjaliste kasutustingimuste kohta siseministrile alluvatel objektidel ja transpordivahendites, kui see ei takista politsei ametikohustuste täitmist, mille eesmärgiks on tagada üleminekutoas viibivate isikute turvalisus;

**4)** võimalus võtta arsti poolt välja kirjutatud ravimeid, mida saab teha kättesaadavaks ainult arsti nõusolekul ja vastavalt tema ettekirjutustele; ravimeid annab üleminekutoas viibivale isikule arst või politseinik arsti ettekirjutuste alusel;

**5)**  võimalus esitada palveid, kaebusi ja taotlusi tema üle järelevalvet teostava politseiniku vahendusel politsei organisatsioonilise üksuse, mille käsutuses on antud ruum, juhatajale.

**§ 8 *(kehtetuks tunnistatud)***

1. [↑](#endnote-ref-1)
2. [↑](#endnote-ref-2)
3. [↑](#endnote-ref-3)